Diari Oficial de la Generalitat Valenciana


Sumari del DOGV 7764, del 20-04-2016 (2016/2439)

Informació pública de la relació de béns i drets afectats pel projecte d'expropiació de la parcel·la situada davant de l'Hospital General.
------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2439


Data del document
:   09-04-2016

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la relació de béns i drets afectats pel projecte d'expropiació de la parcel·la situada davant de l'Hospital General. [2016/2439]  
La Junta de Govern Local de l'Ajuntament de Castelló de la Plana, en sessió celebrada en data 23 de març de 2016, va adoptar l'acord següent:  
«Vist l'expedient que s'està tramitant per a aprovar el projecte d'expropiació, per taxació conjunta, d'una parcel·la situada davant de l'Hospital General de Castelló, i els següents  
  
Antecedents  
1. Davant de l'Hospital General de Castelló es localitza una extensió de terra campa, situada entre l'avinguda de Benicàssim i l'antiga N-340, de forma sensiblement trapezoïdal i amb una superfície d'un poc més de 8.000 m² que no té urbanització i que servix d'aparcament espontani dels usuaris de l'hospital. Aquests terrenys estan classificats pel planejament vigent com a sòl urbà no inclòs en cap unitat d'execució i qualificats com a dotacional públic destinat a zona verda (ZVJL/081) i a viari.  
  
2. L'Ajuntament de Castelló de la Plana ja és propietari d'una part dels terrenys que s'inclouen en la delimitació de la zona verda. És objecte d'aquest expedient d'expropiació obtindre la resta de sòl per a completar l'esmentada zona verda.  
3. Per part de la Secció de Desenvolupament Urbanístic s'ha redactat el corresponent projecte d'expropiació, per a l'obtenció de la parcel·la que completa la superfície de la zona verda ZV-JL/081, que inclou la relació de propietaris, la descripció dels béns i drets afectats, la determinació del preu just i els criteris de valoració, que es concreten en una parcel·la afectada amb una superfície de 3.596 m².  
  
4. Hi ha en l'expedient document comptable RC número 0585.5.9788493.316 emés pel director de l'Òrgan de Gestió Pressupostària i Comptabilitat en data 10 de febrer de 2016, que acredita l'existència de crèdit per a dur a terme aquesta expropiació, per import de 396.458,67 euros.  
5. Per part dels serveis jurídics i tècnics de la Secció de Desenvolupament Urbanístic s'han emés informes, en data 23 de febrer de 2016, per part de la tècnica d'Administració General del Negociat Administratiu de Planejament i Gestió i en data 9 de març de 2016 per l'arquitecta municipal, en els quals es conclou que queda declarada la utilitat pública o l'interés social, així com la necessitat d'ocupació dels terrenys per a dur a terme l'execució de la zona verda ZVJL/081 i és procedent l'exposició pública del projecte d'expropiació d'aquests.  
  
6. En data 10 de març de 2016, la Intervenció General Municipal emet un informe de fiscalització limitada favorable a la tramitació de l'expedient expropiatori.  
Tenint en compte que:  
I. Decretada la nul·litat de l'aprovació definitiva del pla general d'ordenació urbana de Castelló de la Plana de 2000, per Acord del Consell de data 27 de febrer de 2015, s'aproven les normes urbanístiques transitòries d'urgència per al municipi de Castelló de la Plana, que en l'article 36 regula l'ordenança particular Z-V relativa a les zones verdes.  
  
II. Del que es disposa en l'article 103 de la Llei d'ordenació del territori, urbanisme i paisatge (LOTUP), es desprén que l'Administració podrà expropiar els terrenys dotacionals previstos en els plans.  
  
III. Article 9 i següents de la Llei d'Expropiació Forçosa, de 16 de desembre de 1954, (d'ara en avant LEF) en el qual s'establix que per a procedir a l'expropiació forçosa serà indispensable la declaració prèvia d'utilitat pública o interés social així com la necessitat d'ocupació dels béns o adquisició de drets que siguen estrictament indispensables per al fi de l'expropiació.  
IV. L'article 15 de la LEF establix que declarada la utilitat pública o l'interés social, l'Administració resoldrà sobre la necessitat concreta d'ocupar els béns o adquirir els drets que siguen estrictament indispensables per al fi de l'expropiació.  
V. De l'article 106 de la LOTUP es desprén que quan s'aplique el procediment de taxació conjunta, l'administració expropiant formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificació registral, acompanyats d'un pla de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements que s'han de considerar d'acord amb la legislació de valoracions.  
c) Fulls de preu just individualitzats de cada finca, en què es contindran no sols el valor del sòl, sinó també el corresponent a les edificacions, obres, instal·lacions i plantacions.  
d) Fulls de preu just que corresponguen a altres indemnitzacions.  
VI. L'esmentat article establix que el projecte d'expropiació amb els documents assenyalats serà exposat al públic pel termini d'un mes perquè els que puguen resultar interessats formulen les observacions i reclamacions que estimen convenients. La informació pública s'efectuarà mitjançant la inserció d'anuncis en el Diari Oficial de la Comunitat Valenciana i en un diari. A més, les taxacions es notificaran individualment als que apareguen com a titulars de béns o drets en l'expedient, mitjançant el trasllat literal del corresponent full d'apreuament i de la proposta de fixació dels criteris de valoració.  
  
VII. De l'article 127.1.d de la Llei reguladora de les bases de règim local es desprén que correspon a la Junta de Govern Local les aprovacions, entre d'altres, dels instruments de gestió.  
En relació amb tot això, vistos els preceptes esmentats, l'informe de la tècnica d'Administració General del Negociat Administratiu de Planejament i Gestió Urbanística de 23 de febrer de 2016, el de l'arquitecta municipal de data 9 de març de 2016 i l'informe de fiscalització limitada favorable de la Intervenció General Municipal, a proposta del regidor delegat de Drets i Serveis, s'acorda:  
  
1) Determinar el procediment de taxació conjunta per a l'expropiació d'una parcel·la de 3.596 m², situada davant de l'Hospital General de Castelló de la Plana, i declarar la necessitat d'ocupació d'aquests terrenys per a dur a terme la zona verda ZV-JL/081 prevista en el planejament.  
  
2) Exposar al públic pel termini d'un mes el projecte d'expropiació junt amb la relació de propietaris, béns i drets afectats que es detalla a continuació, a fi que per part dels interessats es puguen formular les al·legacions i observacions que tinguen per convenient respecte del projecte d'expropiació, essencialment amb vista a la titularitat o valoració dels seus drets.  
  
Finca número 1  
  
Titulars:  
Fundació Balaguer Gonel Hermanos (74% ple domini)  
María Carmen Martínez Clausell i José Cubertoret Pesudo (21% ple domini)  
Francisco José Cortés Ahicart (5% ple domini)  
  
Situació de la finca:   
Límits: nord: germans Michavila; sud, María Carmen Porcar Ribes, carrer de la Llumera, Generalitat Valenciana i Fernando Forner Vilar; est: avinguda de Benicàssim, i oest, carretera de València a Barcelona.  
  
Finca cadastral: 3407770FS2708Y5749YJ.  
Finca registral: 5.167.  
Superfície cadastral: 3.596 m².  
Superfície a expropiar: 3.596 m².  
Altres drets: no es coneixen.  
  
3) Traslladar el present acord als titulars de drets inscrits en el Registre de la Propietat.  
  
4) Notificar l'inici del procediment al Registre de la Propietat i sol·licitar d'aquest la certificació de domini i càrregues de les finques afectades i la pràctica dels assentaments que corresponguen.»  
  
La qual cosa es fa pública a fi que durant el termini d'un mes, comptador des de l'endemà de la publicació del present anunci, pugueu aportar les dades oportunes per a rectificar possibles errors en la seua descripció o oposar-vos, per raons de fons o forma, a la necessitat d'ocupació. Així mateix, i en el mateix termini d'un mes, podreu formular les al·legacions i observacions que tingueu per convenient respecte del projecte d'expropiació, essencialment amb vista a la titularitat o valoració dels vostres drets. El dit projecte d'expropiació podrà consultar-se a la Secció de Desenvolupament Urbanístic d'aquest ajuntament, al carrer d'Enmig, número 82, pis quart (edifici Quatre Cantons), de dilluns a divendres de 09.00 a 14.00 hores.  
  
Castelló de la Plana, 9 d'abril de 2016.- L'alcaldessa: Amparo Marco Gual.